محمد صادق گنگوہی

محمد صادق گنگوہی (987–1058ھ بہ مطابق 1579–1648ء) ایک ہندوستانی عالم دین سلسلہ چشتیہ صابریہ کے مشہور روحانی پیشوا، مصلح ، مصنف اور مبلغ تھے۔



 سوانح 
محمد صادق گنگوہی کی پیدائش 17 ربیع الاول 987ھ (بہ مطابق 1579ء) کو قصبہ گنگوہ میں ہوئی۔ یہ ابو سعید گنگوہی کے حقیقی بھتیجے اور عبد القدوس گنگوہی کے پڑپوتے تھے۔

کم عمری ہی سے تعلیمی سلسلہ شروع ہو گیا تھا، ان پر ابو سعید گنگوہی کی خصوصی نظر تھی، ان سے ہی اجازت و خلافت عطا ہوئی اور ابو سعید گنگوہی کے بعد ان کے جانشین ہوئے۔

ان کے خلفاء میں ان کے دونوں لڑکوں داؤد گنگوہی اور محمد گنگوہی کے علاوہ ابراہیم مرادآبادی، عبد السبحان سہارنپوری، جلیل الہ آبادی اور یوسف کابلی شامل ہیں۔

ان کی وفات 1058ھ (بہ مطابق 1648ء) کو گنگوہ میں ہوئی۔ قصبہ گنگوہ، اتر پردیش بھارت میں ان کا مزار عبد القدوس گنگوہی کے مزار کے شمال میں ہے۔

 حوالہ جات 
 مآخذ 

 کتابیات